text stringlengths 0 17.2k |
|---|
na muno mu nshiku sha cipingo cipya lesa abomfya bantu abatetekela mu milimo yakwe |
aba bantu balapelwa mupashi wa mushilo uwaba kasansamusha wa cibili |
alakoselesha no kwibukisha no kutungilila babomfi bakwa shikulu mu nshita iyalinga |
takwaba uwaishibisha imilimo yakwa lesa pantu lesa kuti aimya no kubomfya bantu abatutu |
nga cakuti lesa apela babomfi bakwe umulimo tapelela fye pakubapela maka lelo alabapela mano no kubatungulula pamo no kubalanga apakubombela |
umubomfi wakwa lesa takabila ukusakamana pamulandu wa fyakusosa pantu tabombela mu mubili |
na kuba umupashi wa mushilo eubomba |
nga cakuti lesa asonta bantu kukumubombela alabapela ne fyanso fya bulwi bwa ku mupashi |
pakuba uwa mano yonse lesa aleshiba fyonse ifikalapitamo ababomfi bakwe |
sendamenipo |
kafikenipo bane mwilaba ukweba yohane ukwisa ku ng'anda ku mwandi e kwasuka kwakwa sembe shimapepo |
badikone bonse baasukile capamo abati tatwalabe bashimapepo balola na mu kashila akalefuma ku cilonganino |
sembe aisale cibi caku cilonganino elyo aile ku ng'anda yakwe |
iyi ng'anda yakwe yakulilwe mupepi ne cilonganino kabili eyali iikulu ukucila amayanda yonse mu mushi wa tano |
ne miputule naimbi yalilundilweko pakuti kube umwakulala abeni pamo nga bakabila ba mbila nsuma na bashimapepo na babomfi abalefuma mu filonganino fimbi |
sembe tali umukalamba sana ali fye ne myaka fifty six lelo pali ubu bushiku aleenda kwati mukalamba sana aleenda panono panono ngo muntu uwanakile sana |
ilyo aingile mu ng'anda asangile umukashi alemulolela |
umukashi aloleshe sembe kwati alemwipusha ifyo aendele |
panuma ya kusuminisha ku mutwe umukashi alilile umusowa ati yangu mwana wandi eee |
pali iyi nshita ninshi sembe ekele fye mu cipuna |
lesa alitemwe cilonganino naifwe bene twalicitemwa uyu e mulandu umo pa milandu iingi ico uyu magazini alelembelwa |
abaume balacite fintu fingi pakuti bope umukashana |
balashite fyabupe ifyamutengo no kwenda imilundu kabili no kubomfye nshita iitali mu kulanshanya |
lelo lesa alekele abantu bakwe ukumusula nokumulaba pa myaka amakana |
nelyo cali fyo atwalilile ukubatumine lyashi lyakutemwa ukupitila muli bakasesema |
alebalungika no kubapanika pamo no kubapuputula nakukulekelasha abapele umweo wakwe wine |
umulopa wakwe watwiswilile nshila fwe babembu ababipisha kukuba mu mubili uupya kabili uusuma nabwinga wakwe |
nelyo asokolola ukutemwa pamo no kwangwa kwakwe ku bantu bonse abapano isonde nabwinga wakwe ewaba icikwatwa cakwe camutengo kabili ku mutima wakwe |
umwine asambilishe ntungulushi shantanshi no kupela mupashi wa mushilo pamo ne fyabupe fya mupashi kuli cila mwina kristu |
alipekanya fyonse ifyakulenga nabwinga akafike umutende kuli bulya bushiku ubwabuseko ilyo akesamusenda pakuti akabe nao pe na pe |
cacine alitemwe cilonganino |
naifwe bene abashimpa ifilonganino bacilolo bakapyunga intungulushi sha misepela intungulushi sha banamayo na bonse abamone fintu pano isonde muli bu lesa twalicitemwa |
ili bumba lya bantu abapalana mu matontonkanyo no kwikatana mu mweo untu lesa abapela no kukakana pamo ukupitila mu cibwesha pamo no buyo lyacingililwa kuli kasebanya ukupitila mwi senge |
kuti catuwamina ukubika mano kuli uku kupekanya ukwa ku mulu |
shikulu yesu alefwaya ukutubomfya mu mulimo wa kukule cilonganino cakwe |
uli no kubelenga na fimbi pamulandu wa kubomba kwa uyu magazini pampela yauko |
lelo pakubala mwaiseni kwitebulo ilyo tulelila pamo icakulya icisuma ico ababwananyina bamo batupekanishe pa mabula four verse fifteen |
panuma ya aya mabula elyo twalakonka icalembwa ukuti ukupitila mu cipingo ukulola ku mikalile ya lelo |
ukubelenga ubupilibulo bwa lupapulo lwa cilongonino ca cmml no kumona pamulandu wa bukwebo bwakwa munyina umo no kutontokanya pafyo imipepele ipya kabili yaibela ilecita mu myeo ya misepela |
pamo no kubelenga ilyashi |
kabili twibukishe ukuti amano yafwaikwa ukuyabomfya natuleya tufikilishe icintu lesa atwitila |
ishiwi lya kusontwa lyalola mu kusala no kulumbuleshina lya muntu uuli no kubomba umulimo umo |
elyo icifulo ca bufumu cisonta ku muntu uwapelwa amaka nelyo insambu shakuteke calo nelyo mutundu |
mu calo abantu babika umuntu pa bumfumu mu musango wa kusala |
lelo kuli lesa te ifyo |
ena abomfya inshila ishapusana pusana pakubika umuntu pa bumfumu |
pamo nge nshita lesa alesonta shauli ukuba imfumu pa mutundu wakwa israele asokolwelele kasesema |
kabili ilintu lesa afwaile impyani yakwa shauli aebele samwele umubomfi wakwe ukuya ku betelehemu no kumulondolwela ifyo ali no kwenda |
mu kusonta kwa babomfi lesa tabomba nga bantu abalolesha ku mimonekele cuma nelyo amasambililo ya muntu |
lelo ena alolesha ku mutima wa muntu |
ukuteka kwakwa shauli kwali nge fi |
kwali ukulwa ukwakosa ku bapelishiti inshiku shonse shakwa shauli eico aleti amono muntu impalume atemwa onse uwabulamba amulunda ku bali nankwe |
ilembo liletwebo kuti shauli pakusala ifita fyakwe alelolesha pali bumpalume pamo no bulamba bwa muntu |
taletontonkanya nelyo panono pa mutima wa muntu nelyo ifyo umuntu aba na lesa |
uyu musango tawali mu bufwayo bwakwa lesa |
na kucila shauli takwete cumfwila kuli shikulu wa maka yonse |
kuti twashininkisha ifi ukupitila umu |
tabombele ku kufikilisha ubusesemo bwakonaula bena amaleke pamulandu wa bunkalwe bwabo pa bena israele |
anakile lesa ilyo afililwe ukonaula imfumu agag pamo ne fikwatwa ifyapala ifitekwa |
alishiba ifibi pamo na matunko ayali no kuponena abalungama kabili alapekanye nshila yakufuminamo |
kabili lesa alapekanya ififulo apakubombela mu misango iyalekana lekana |
moneni ifyo dabidi asubilwe kabili ashele pakati ka lupwa lwakwe |
ili lisambililo kuti lesa afwaya babomfi bakwe ukutendeka ukumubombela palya pene basangwa |
ifi efyo eali na mububomfi bwakwa shikulu yesu kristu |
ni mwi sambililo limo line shikulu yesu kristu akonkomeshe abasambi bakwe ukutendeka ukubila imbila nsuma mu musumba umo bali |
ukusubwa namafuta kwamoneka ukubamo na maka te ifyo fine |
abantu bamo mukulolekesha pali ili lyashi balolekesha pa kusuba kwa mafuta |
ubukankala bwa cipasho icali muli aya mafuta kuti bwasokolokela mwi limbo ili |
no mupashi wakwa yehoba walompokele pali dabidi ukufuma pali kalya kasuba no kupulamo |
ici calolele mukuti nangula amafuta icishibilo yali no kuma icintu cine cine umupashi wa mushilo wali no kushala ulebomba |
takwabo muntu uwamano uwingekatilile cishibilo nelyo alemone cintu cine cine |
emulandu wine tacaba lifunde ukusuba umuntu amafuta pakuti engile mu kubombela lesa mu cipingo cipya |
nakuba umusango uubomba wakubika maboko |
mu nshita sha kukanaishiba abantu balefwala ifya malele pa mibili |
lelo muli shino nshiku kuli ukubomfya mafuta apashilingile |
cili kwati amafuta eyapyanine pafya malele |
ukucetekela mu fintu fyamusango yu cimo no kubwelela kumitontonkanishishe ya malele |
mu kusondwelela ukwendauka na mafuta ukulasuba bantu amayanda imyotoka ifyakulya ne fintu fimbi tacilefwaikwa kabili cilelanga ukufuma mwisambililo lya mu cipingo cipya |
nangula cingacitwa ne ntungulushi mu cilonganino abalebomfya ku bupilibulo busuma |
bushe icilonganino cinshi icilonganino libumba lya bantu abatetekela muli yesu kristu |
kwaliba imisango ibili umo icipingo cilondolwela pa mulandu wa cilonganino |
icilonganino cakwa kristu |
limo limo citwa umubili wakwa kristu nangu nabwinga wakwa kristu |
ulukuta ibumba lya batetekela abalongana kukushinshimuna pamo no kubila imbila nsuma mu mushi umo bekala |
mu kutila mubili wakwa kristu cilatwibukisha pa mulandu wa mumfwano uwaba pakati ka bantu bonse abatekelela |
kristu e mutwe wa mubili |
tamwaba umuntu uwalinga ukwita umutwe |
cila lukuta mu ncende yaluko lwalikwata bacilolo abo lesa abomfya kukutungulula lelo aba tabali umutwe wa lukuta |
lubali lumbi icilonganino cakwa kristu capashaniwa ku mukuni mu kutwibukisha ukuti tuli bakwa kristu umuceni musuma uwapele umweo wakwe pamulandu wa mpanga |
yesu asosele pa mulandu wa kupanga mukuni umo ukufuma ku mpanga shakwe pamo na shilya ishishali mwi cinka |
ili lembo liletwibukisho kuti mu icilonganino cakwa kristu mwaba ba yuda pamo na bena fyalo ukubikwa pamo na bena fyalo ukubikwa pamo na kacema umo uubasakamana |
kristu e kacema mukalamba |
takuli muncishanya wa musango uuli onse pantu bonse bali umo muli kristu yesu |
mu kulondolola icilonganino cakwa kristu pamo nga nabwinga wakwa kristu cilatwibukisha pa mulandu wa kutemwa kwakwe pali ifwe pamo no bucushi aculile pakuti tube abakwe |
ifwe pamo nga nabwinga wakwa kristu tulingile ukuba abamushilo kabili abaipela kuli wene |
ishiwi lya cilonganino limo limo lilola ku ng'anda ya mapepo |
ici cilatwibukisha ukuti tuli mu ng'anda yakwa lesa |
lesa e kakula wa iyi ng'anda |
kristu e cakukulapo |
ena e libwe lya mweo pantu tulekula |
Subsets and Splits
No community queries yet
The top public SQL queries from the community will appear here once available.